Shakespeare: Y Dramâu wedi'u Hanimeiddio

Addasiad animeiddiedig o 12 o ddramâu gan William Shakespeare yw'r gyfres deledu, '''''Shakespeare: Y Dramâu wedi'u Hanimeiddio*** (Saesneg: ***Shakespeare: The Animated Tales*** a elwir hefyd yn ***The Animated Shakespeare'''''). Comisiynwyd y gyfres gan S4C ac fe'i darlledwyd yn Gymraeg rhwng 1992 a 1994, ac yn Saesneg yn yr un cyfnod, ar BBC2.

Cydlynwyd y cynhyrchiad gan Stiwdio Dave Edwards yng Nghaerdydd, er bod y gwaith animeiddio wedi'i wneud ym Moscfa, Rwsia gan Soyuzmultfilm, gan ddefnyddio amrywiaeth o dechnegau animeiddio gwahanol. Addaswyd y dramâu i "sgriptiau ffilm" 30 munud gan Leon Garfield, a'u haddasu i'r Gymraeg gan yr Athro Gwyn Thomas, gyda'r ymgynghorydd academaidd yr Athro Stanley Wells wrth law. Recordiwyd y ddeialog yng nghyfleusterau BBC Cymru yng Nghaerdydd.

Rhanwyd y gyfres yn ddwy ran, a bu'r gyfres yn llwyddiant masnachol gan ennill clod beirniadol yn ogystal. Enillodd y bennod *"Hamlet"* ddwy wobr "Outstanding Individual Achievement in Animation" (un i'r animeiddwyr ac un i'r dylunwyr a'r cyfarwyddwr) yng Ngwobrau'r Emmys ym 1993, a Gwobr Aur yng Ngŵyl Efrog Newydd yr un flwyddyn. Enillodd *"Chwedl y Gaeaf"* yr un wobr ["Outstanding Individual Achievement in Animation"] yn yr Emmys ym 1996. Mae'r gyfres yn parhau i gael ei ddefnyddio mewn ysgolion fel cymhorthion addysgu, yn enwedig wrth gyflwyno Shakespeare i blant am y tro cyntaf. Fodd bynnag, mae'r gyfres hefyd wedi'i beirniadu am y nifer fawr o olygfeydd a dorrwyd i wneud y penodau'n fyrrach o ran hyd. 

Lleisiwyd y fersiynnau Cymraeg gan amrywiaeth o actorion profiadol megis Siân Phillips, Meredith Edwards, Daniel Evans a John Ogwen. Yn Saesneg, bu Zoë Wanamaker, Pete Postlethwaite, Brian Cox, Tilda Swinton, Hugh Grant a Felicty Kendal ymhlith yr actorion a leisiodd y dramâu. Yn yr Unol Daleithiau, darlledwyd y gyfres ar HBO gyda chyflwyniadau byw gan Robin Williams.

## Cefndir 
Cafodd y gyfres ei chreu ym 1989 gan Chris Grace, pennaeth animeiddio yn S4C. Roedd Grace wedi cyd-weithio gyda Soyuzmultfilm yn y gorffennol ar fersiwn animeiddiedig o gylch chwedlau y *Mabinogi.* Roedd Grace hefyd yn awyddus iawn i osgoi creu unrhyw beth tebyg i Disney; nododd "Disney has conditioned a mass audience to expect sentimentality; big, gooey-eyed creatures with long lashes, and winsome, simpering female characters. This style went with enormous flair and verve and comic panache; but a lot of it was kitsch."

Cynllunwyd y gyfres drwy recordio'r sgriptiau cyn i unrhyw animeiddio gael ei wneud. Cyflogwyd actorion i adrodd fersiynau byrrach o'r dramâu a ysgrifennwyd gan Leon Garfield a oedd wedi ysgrifennu cyfres o addasiadau rhyddiaith o ddramâu Shakespeare i blant ym 1985, *Shakespeare Stories*. Yn ôl Garfield, nid oedd golygu'r dramâu i 30 munud wrth gynnal deialog Shakespeare yn hawdd. Nododd mai'r rhai anoddaf o bell ffordd oedd y comedïau, gan fod stori gref iawn wedi'i gynnal gan y prif gymeriadau yn y trasiedïau.*

* **Cyfarwyddydd a chynllunydd :** Robert Saakiants
* **Darlledwyd yn gyntaf :** 9 Tachwedd 1992
* **Math o Animeiddio :** Animeiddio Cel

### *Y Dymestl* 
bawd|Teitlau y ddrama
*[The Tempest]* 

* **Cyfarwyddydd :** Stanislav Sokolov
* **Cynllunydd :** Elena Livanova
* **Darlledwyd yn gyntaf :** 16 Tachwedd 1992
* **Math o Animeiddio :** Animeiddio atal mudiant y pypedau [Stop motion puppet animation]

### *Macbeth'' 
bawd|Teitlau y ddrama
[bawd|Delwedd o'r ffilm *[Macbeth (drama)|Macbeth*]]
* **Cyfarwyddydd :** Nikolai Serebryakov
* **Cynllunydd :** Vladimir Morozov a Ildar Urmanche
* **Darlledwyd yn gyntaf :** 23 Tachwedd 1992
* **Math o Animeiddio :** Animeiddio Cel

### *Romeo a Juliet* 
bawd|Teitlau y ddrama
bawd|Delwedd o'r ddrama
* **Cyfarwyddydd :** Efim Gamburg
* **Cynllunydd :** Igor Makarov
* **Darlledwyd yn gyntaf :** 30 Tachwedd 1992
* **Math o Animeiddio :** Animeiddio Cel

### *Hamlet* 
bawd|Teitlau y ddrama
* **Cyfarwyddydd :** Natalya Orlova
* **Cynllunydd :** Peter Kotov a Natalia Demidova
* **Darlledwyd yn gyntaf :** 7 Rhagfyr 1992
* **Math o Animeiddio :** Peintio ar wydr

### *Nos Ystwyll* 
bawd|Teitlau y ddrama
*[Twelfth Night]*

* **Cyfarwyddydd :** Maria Muat
* **Cynllunydd :** Ksenia Prytkova
* **Darlledwyd yn gyntaf :** 14 Rhagfyr 1992
* **Math o Animeiddio :** Animeiddio atal mudiant y pypedau [Stop motion puppet animation]

## Cyfres 2 
### *Y* *Brenin Richard* 
bawd|Teitlau y ddrama
*[Richard III]*

* **Cyfarwyddydd :** Natalya Orlova
* **Cynllunydd :** Peter Kotov
* **Darlledwyd yn gyntaf :** 2 Tachwedd 1994
* **Math o Animeiddio :** Peintio ar wydr

### *Rho Gusan imi Kate* 
bawd|Teitlau y ddrama
*[The Taming of the Shrew]*

* **Cyfarwyddydd :** Aida Ziablikova
* **Cynllunydd :** Olga Titova
* **Darlledwyd yn gyntaf :** 9 Tachwedd 1994
* **Math o Animeiddio :** Animeiddio atal mudiant y pypedau [Stop motion puppet animation]

### *Wrth Eich Bodd* 
bawd|Teitlau y ddrama
*[As You Like It]* 

* **Cyfarwyddydd :** Alexei Karayev
* **Cynllunydd :** Valentin Olshvang
* **Darlledwyd yn gyntaf :** 16 Tachwedd 1994
* **Math o Animeiddio :** Peintio ar wydr

### *Julius Cesar* 
*[Julius Caesar]* 
bawd|Teitlau y ddrama
* **Cyfarwyddydd :** Yuri Kulakov
* **Cynllunydd :** Galina Melko a Victor Chuguyevsky
* **Darlledwyd yn gyntaf :** 30 Tachwedd 1994
* **Math o Animeiddio :** Animeiddio Cel

### *Chwedl y Gaeaf* 
bawd|Teitlau y ddrama
''[The Winter's Tale]* 

* **Cyfarwyddydd :** Stanislav Sokolov
* **Cynllunydd :** Helena Livanova
* **Darlledwyd yn gyntaf :** 7 Rhagfyr 1994
* **Math o Animeiddio :** Animeiddio atal mudiant y pypedau [Stop motion puppet animation]

### *Othello'' 
bawd|Teitlau y ddrama
* **Cyfarwyddydd a Chynllunydd:** Nikolai Serebryakov
* **Darlledwyd yn gyntaf :** 14 Rhagfyr 1994
* **Math o Animeiddio :** Animeiddio Cel

## Cyfeiriadau
Categori:Rhaglenni teledu S4C
Categori:Rhaglenni teledu Saesneg o'r Deyrnas Unedig